Apstiprināts ar

Alūksnes Bērnu un jauniešu centra direktores

10.10.2025. rīkojumu Nr.ABJC/1-05/25/29

“Par konkursa “Alūksnes novada jauniešu Gada balva 2024/2025” organizēšanu”

Konkurss “Alūksnes novada jauniešu Gada balva 2024/2025”

NOLIKUMS

I. Vispārīgie noteikumi

1. Alūksnes novada jauniešu Gada balvas konkursa (turpmāk – konkurss) nolikums nosaka konkursa mērķi, uzdevumus, norises vietu, laiku, noteikumus un pieteikšanas kārtību, vērtēšanas kritērijus un nominācijas, apbalvošanas kārtību, kā arī dalībnieku personas datu apstrādes norisi.

2. Konkursu organizē Alūksnes Bērnu un jauniešu centrs (turpmāk – ABJC).

3. Konkursam tiek izvirzīti Alūksnes novada jaunieši no 13 līdz 29 gadiem, jaunatnes darbinieki, skolotāji, uzņēmēji, pašvaldības, skolu, citu ar jauniešiem saistītu iestāžu pārstāvji, neformālu un formālu jauniešu grupu, sabiedrisko organizāciju, pašpārvalžu pārstāvji un citi aktīvisti.

II. Konkursa mērķis un uzdevumi

4. Konkursa mērķis ir apzināt un izcelt Alūksnes novada jauniešu un jaunatnes darbā iesaistīto personu sasniegumus, veicinot aktīvu līdzdalību un popularizējot individuālo talantu pilnveidošanu.

5. Konkursa uzdevumi ir:

5. 1. aktualizēt jauniešu un jaunatnes jomā iesaistīto personu sasniegumus;

5. 2. veicināt jauniešu iesaisti sabiedriskajās norisēs;

5. 3. rosināt jauniešu iniciatīvas Alūksnes novadā.

III. Norises laiks un vieta

6. Kandidātu pieteikumi konkursam tiek pieņemti no 2025. gada 10. oktobrim līdz 7. novembrim, saskaņā ar šī nolikuma V. nodaļā aprakstītajām nominācijām par sasniegumiem 2024. un 2025. gadā.

7. Rezultātu paziņošana notiek apbalvošanas pasākumā 2025. gada 14. novembrī Alūksnes Kultūras centrā.

IV. Konkursa noteikumi un pieteikšanas kārtība

8. Pieteikumu iesniegšana konkursam notiek, aizpildot elektronisku anketu: (kas no konkursa izsludināšanas dienas pieejama “PaGalms” profilos Facebook un Instagram, kā arī mājaslapā abjc.lv), vai aizpildot anketu papīra formātā (pieejama ABJC mājas lapā) ej.uz/ANJGB25.

9. Pieteikumu var iesniegt pats pretendents vai viņa vecāki, draugi, skolotāji, nevalstiskās organizācijas, sadarbības partneri, pašvaldības iestādes un citi sabiedrības pārstāvji .  
9.1. Jaunietim vai jauniešu grupai, kas jau saņēmis Alūksnes novada jauniešu gada balvu, atkārtoti to piešķirt nedrīkst.

10. Konkursam iesniegtos pieteikumus izskata vērtēšanas komisija četru cilvēku sastāvā (turpmāk – Komisija), kurā iesaistīts pārstāvis no Alūksnes novada pašvaldības, Alūksnes Bērnu un jauniešu centra, Nevalstiskas organizācijas un jauniešu vecuma grupas pārstāvis.

11. Atbildīgā persona par konkursa un apbalvošanas pasākuma norisi ir Alūksnes Bērnu un jauniešu centra Jaunatnes lietu speciālists Nikolajs Rakovs. Vairāk informācijas par konkursu iespējams saņemt, rakstot uz e-pastu jauniesi. abjc@gmail. com

V. Vērtēšanas kritēriji un nominācijas

12. Konkursa ietvaros var tikt pasniegtas balvas šādās nominācijās par ieguldījumu 2024/2025 gada perioda:

12. 1. **“Gada jaunietis skolā”** – jaunietis, kurš šajā laikā ar iniciatīvu darbojies savas skolas pašpārvaldē, bijis organizators un rīkotājs skolas pasākumos vai projektos, piedalījies skolas jauniešu dzīves popularizēšanā un dažādošanā.

12. 2. **“Gada jauniešu komanda”** – klase, pašpārvalde, nevalstiska organizācija, interešu vai cita jauniešu apvienība vai neformāla grupa, kura sniegusi būtisku ieguldījumu Alūksnes novada jauniešu un/vai sabiedrības dzīves kvalitātes celšanā, līdzdalības veicināšanā, aktīvi piedaloties jaunatnes pasākumos, projektos, apmācībās, viedokļu apmaiņās, kā arī paši bijuši ideju iniciatori un organizatori.

12. 3. **“Gada balsts jauniešiem”** – cilvēks (jaunietis, jaunatnes darbinieks, skolotājs, sociālais darbinieks u. c. ), kurš jauniešiem sniedzis nesavtīgu atbalstu, veltījis savu laiku jauniešu dzīves kvalitātes uzlabošanā, kompetenču pilnveidē, emocionālās labsajūtas veicināšanā, vai sniedzis atbalstu jauniešu iniciatīvu īstenošanā.

12. 4. **“Gada notikums jauniešiem”** – jauniešu iniciēts notikums, pasākums, projekts vai aktivitāte, kas sasniegusi plašu mērķauditoriju.

12. 5. **“Gada jaunietis – darītājs”** – Jaunietis, kurš ar iniciatīvu un atbildību iesaistījies dažādos darbos un aktivitātēs, sniedzis nozīmīgu ieguldījumu savas kopienas, skolas vai organizācijas attīstībā, bijis gatavs palīdzēt, uzņemties pienākumus un īstenot idejas, paliekot nepamanīts.

12. 6. **“Gada jaunietis- iedvesma”-** jaunietis, kurš ar savu rīcību, sasniegumiem, uzņēmību ir pārsteidzis un iedvesmojis citus jauniešus, sabiedrību.

13. Iepazīstoties ar pieteikumiem, Komisija ir tiesīga konkursantus aicināt prezentēt sevi vērtēšanas sapulcē, lai gūtu pilnvērtīgāku priekšstatu par sniegto ieguldījumu.

14. Komisijai ir tiesības pārvirzīt kandidātus uz citām nominācijām, saskaņā ar pieteikumu.

15. Komisijai ir tiesības piešķirt speciālbalvas, kas līdz apbalvošanai netiek publiskotas.

16. Galvenie konkursa vērtēšanas kritēriji, pēc kuriem vadoties katrs Komisijas loceklis piešķir punktus:

16. 1. saistība ar Alūksnes novadu;

16. 2. izvirzījuma pamatojums un atbilstība nominācijai;

16. 3. jaunieša vai jauniešu grupas personīgais ieguldījums;

16. 4. vecuma atbilstība 13 - 29 gadi visās nominācijās.

18. Komisijas pieņemtie lēmumi ir galīgi un neapstrīdami.

VII. Konkursa dalībnieku personas datu apstrāde

19. Informējam, ka pārzinis personas datu apstrādei ir Alūksnes novada pašvaldība, Alūksnes Bērnu un jauniešu centrs, Dārza ielā 8E, Alūksnē, LV-4301, tālrunis 64322402; mob. tālr. 29190552, e-pasts .

20. Pieteiktie konkursanti vai nepilngadīgo konkursantu vecāki/likumiskie pārstāvji ir tiesīgi atsaukt konkursanta dalību jebkurā laikā, rakstot uz konkursa nolikumā norādīto e-pasta adresi.

21. Personas dati tiek apstrādāti konkursa norises nodrošināšanai un procesa administrēšanai, tostarp konkursa pieteikumu vērtēšanai un uzvarētāja noteikšanai, saziņai ar konkursa dalībnieku vai uzvarētāju, balvu izsniegšanai, kā arī sabiedrības informēšanai par konkursa rezultātiem, publiskojot informāciju par konkursa uzvarētāju.